
הכנסת העשרים
מושב שני
<פרוטוקול מס' 108>
מישיבת ועדת העלייה, הקליטה והתפוצות
יום שלישי, א' בסיון התשע"ו (07 ביוני 2016), שעה 10:00
<סדר היום:>
	<הצעת חוק יום העלייה, התשע"ו-2016  (פ/1738/20) (כ/632), של חה"כ יואב קיש, רוברט אילטוב, יואל חסון, חמד עמאר, אורלי לוי אבקסיס, רויטל סויד, אראל מרגלית, יצחק הרצוג, מיכל בירן, איילת נחמיאס ורבין, בצלאל סמוטריץ', עמר בר-לב, עמיר פרץ, יאיר לפיד, נחמן שי, יצחק וקנין, יעקב מרגי, אלי אלאלוף, מרב מיכאלי, איתן כבל, יואל רזבוזוב, מיקי לוי, עליזה לביא, מירב בן ארי, מכלוף מיקי זוהר, מיכאל אורן, יחיאל חיליק בר, אברהם נגוסה, נורית קורן, דוד אמסלם, זאב בנימין בגין, ענת ברקו, נאוה בוקר, אלי כהן>


נכחו:

<חברי הוועדה:> 
אברהם נגוסה – היו"ר
<מוזמנים:> 
	 עו"ד, משרד העלייה והקליטה  
	–
	מור  פוריס בולקובשטיין

	 צה"ל, משרד הביטחון 
	–
	רב סרן רות מימון שוקרון

	יח' ק' חינוך ראשי הדרכה , המשרד לביטחון הפנים 
	–
	רפ"ק שרון  לוזון 

	 מלווה-חטיבת הדוברות-מ"י , המשרד לביטחון הפנים 
	–
	שבתאי גרברציק

	 סגן ראש אגף חברה ומניעת פשיעה , המשרד לביטחון בטחון פנים 
	–
	נצ"מ יהושע באואר

	 משפטן-מח' יעוץ וחקיקה , משרד המשפטים 
	–
	חנן ארליך

	 עוזר ליועצת המשפטית , משרד החינוך 
	–
	לירון  דרשני

	 ממונה על ארגון לימודים , משרד החינוך 
	–
	רויטל דותן

	 מ.א לתפקידים מיוחדים , הסוכנות היהודית 
	–
	יהודה שרף

	 מזכיר כללי , הסוכנות היהודית 
	–
	יהושע שוורץ

	 מנהלת תחום עליית מצוקה , הסוכנות היהודית 
	–
	אריאל דיפורטו

	 מזכיר ההנהלה הציונית , הסוכנות יהודית 
	–
	ראובן רוני שלום

	 מנהל היחידה לזכאות בעליה וקליטה , הסוכנות יהודית 
	–
	ג'ק קורקוס

	 עו"ד, מנהל פרויקט הכרה בתארים , ארגון קליטה - עמותות הפועלות למען   עולי  צרפת 
	     –
	דוד לסרי  

	 מנהלת מערך חמ"ע , הקרן לידידות 
	–
	מרינה פיסצ'נקר


לרשימת השדלנים שנכחו בדיון – ראו בקישור זה.

<ייעוץ משפטי:>
מרב תורג'מן
<מנהלת הוועדה:>
דנה גורדון שושני
<קצרנית פרלמנטרית:>
אושרה עצידה
<הצעת חוק יום העלייה, התשע"ו-2016  (פ/1738/20) (כ/632), של חה"כ יואב קיש, רוברט אילטוב, יואל חסון, חמד עמאר, אורלי לוי אבקסיס, רויטל סויד, אראל מרגלית, יצחק הרצוג, מיכל בירן, איילת נחמיאס ורבין, בצלאל סמוטריץ', עמר בר-לב, עמיר פרץ, יאיר לפיד, נחמן שי, יצחק וקנין, יעקב מרגי, אלי אלאלוף, מרב מיכאלי, איתן כבל, יואל רזבוזוב, מיקי לוי, עליזה לביא, מירב בן ארי, מכלוף מיקי זוהר, מיכאל אורן, יחיאל חיליק בר, אברהם נגוסה, נורית קורן, דוד אמסלם, זאב בנימין בגין, ענת ברקו, נאוה בוקר, אלי כהן>
<היו"ר אברהם נגוסה:>
בוקר טוב לכולם, אנחנו נתחיל. היום נכין את הצעת החוק לקריאה שנייה ושלישית. כידוע, הצעת החוק עברה בקריאה הראשונה. אני רואה שחברי הכנסת עוד לא הגיעו. יחד עם זאת, אני חושב שאנחנו יכולים לקבל את התגובות או את ההערות שיש לנציגי המשרדים בעניין הזה. לכן, נתחיל בזה שזו ההכנה האחרונה שלנו. לכן, מי שיש לו הערות או תגובות, אז בבקשה.
אתחיל אולי במשרד המשפטים. האם יש לכם הערות?

<חנן ארליך:>
אין לנו הערות לנוסח.

<היו"ר אברהם נגוסה:>
אוקי, תודה. האם יש למישהו הערות? האם מקובל על כולם?

<מרב תורג'מן:>
אפשר להתחיל בהקראה?

<היו"ר אברהם נגוסה:>
אם כך, נתחיל לקרוא סעיף סעיף. אני מבקש שהיועצת המשפטית של הוועדה תקרא סעיף סעיף, ולאחר מכן אנחנו נקיים הצבעה.

<מרב תורג'מן:>
"חוק יום העלייה, התשע"ו 2016 
	מטרה 
	1.
	מטרתו של חוק זה לקבוע יום ציון שנתי להכרה בחשיבותה של העלייה לארץ ישראל כבסיס לקיומה של מדינת ישראל, להתפתחותה ולעיצובה כחברה רב-תרבותית, ולציון מועד הכניסה לארץ ישראל שאירע ביום י' בניסן." 


בעניין הסעיף הזה אני העליתי את השאלה אולי כדאי לשנות את הנוסח של המונח "כבסיס לקיומה".  אדוני, השאלה היא מה דעתכם? מה דעתך בכל אופן? ואם יש למישהו הערות? השאלה היא האם זה לא חזק מדי, מרחיק לכת – "בסיס לקיומה של מדינת ישראל". כמובן שיש פה חשיבות אדירה לעלייה. השאלה אם זה בסיס לקיומה.
<שבתאי גרברציק:>
מה נפקא מינה? מה זה משנה? העלייה זה המדינה. האנשים האלה, אוסף הפריטים שהגיעו מאוסף מדינות זה מדינת ישראל. זה הבסיס.
<מרב תורג'מן:>
זה הבסיס. 

<היו"ר אברהם נגוסה:>
אוקי.

<מרב תורג'מן:>
אוקי. אני מעלה את זה כשאלה.

<יהודה שרף:>
אבל המדינה הזו הוקמה על ידי בני הארץ שחיו כאן לפני 48', לפני 47'?

<מרב תורג'מן:>
אני מעלה את זה כשאלה, אדוני.

<היו"ר אברהם נגוסה:>
אוקי. היתה הצעה – "כחוזקה". התלבטנו אם "חוזקה וקיומה". אתם מעדיפים שיהיה "קיומה". 

<שבתאי גרברציק:>
"חוזקה וקיומה", שתי המילים הללו, יכולות לדור בכפיפה אחת גם.

<היו"ר אברהם נגוסה:>
אוקי, אז בואו נשאיר את "קיומה". 
<מרב תורג'מן:>
אם כך, נשאיר את הנוסח כמו שהוא. 

אתה יכול להעלות להצבעה את סעיף 1.

<היו"ר אברהם נגוסה:>
אני אצביע לבד?

<מרב תורג'מן:>
אתה רוצה להמתין?

<היו"ר אברהם נגוסה:>
אני מתלבט האם כדאי להמתין לחברי כנסת שיגיעו. מבחינת הנוהל, אין בעיה שאני אקיים את זה. אולי קצת נחכה.

<דנה גורדון שושני:>
אולי אפשר להמשיך לקרוא, ואם הם לא יגיעו עד הסוף אז כן להצביע.

<היו"ר אברהם נגוסה:>
נמשיך לקרוא ואולי במהלך זה יגיעו חברי כנסת. אם לא, אז אין ברירה ואעשה לבד הצבעה.

<מרב תורג'מן:>

פה אחד, מה שנקרא.
	"מועד ציון יום העלייה
	2.
	(א)
יום העלייה יצוין מדי שנה ביום ז' בחשוון (להלן – יום העלייה).

	
	
	(ב)
חל יום העלייה ביום שישי, יצוין יום העלייה ביום רביעי שלפניו." 


אני מניחה שלאף אחד אין הערות בסוגיה הזו.
<היו"ר אברהם נגוסה:>
אוקי. עד כאן אין הערות.

<מרב תורג'מן:>
שוב, נקבע תאריך ז' בחשוון בהתאם לדיון שהיה פה במושב הקודם. אני שוב שואלת את עו"ד ארליך לגבי יום העלייה.  חל יום העלייה ביום שישי אז זה יוקדם ליום רביעי. דיברנו על  יום רביעי משום שזה יום שהכנסת מתכנסת בו. לכן, לא קבעתם את יום חמישי.

שוב, לגבי העניין הזה של זה יכול לחול רק ביום שישי? זאת אומרת, זה לא יכול לחול ביום שבת או בחג?

<חנן ארליך:>
כן. בגלל הכללים של הלוח העברי אז ז' בחשוון לא יכול לחול שם.

<מרב תורג'מן:>
	"פעולות לציון יום העלייה
	3.
	(א)
יום העלייה יצוין – 
	
	
	

	
	
	
	(1)
בדיון מיוחד במליאת הכנסת ובוועדת העלייה, הקליטה והתפוצות של הכנסת;

	
	
	
	(2)
באירוע מיוחד בישיבת הממשלה;

	
	
	
	(3)
בבית הנשיא;

	
	
	
	(4)
במערכת החינוך, בצבא הגנה לישראל ובמשטרת ישראל.

	
	
	(ב)
שר העלייה והקליטה רשאי לקבוע פעולות נוספות לציון יום העלייה, ובכלל זה פעולות שיתקיימו בשיתוף פעולה עם הסוכנות היהודית לארץ ישראל וההסתדרות הציונית העולמית."


<היו"ר אברהם נגוסה:>
אוקי. אני חושב שאנחנו נעשה הצבעה על סעיף סעיף?

<מרב תורג'מן:>
כן. כנראה שהם מסכימים לנוסח.
<היו"ר אברהם נגוסה:>
כולם מסכימים. כמו בחדר פה גם חברי הכנסת מסכימים, ולכן הם לא באים.

<מרב תורג'מן:>
נתנו לך את הכבוד להצביע פה אחד.
<היו"ר אברהם נגוסה:>
בואו נלך לסעיף המטרה.

<מרב תורג'מן:>
אתה מעלה את סעיף 1 להצבעה?

<היו"ר אברהם נגוסה:>
כן.

<מרב תורג'מן:>
אתה מאשר, אדוני?
<היו"ר אברהם נגוסה:>
בעד.
הצבעה
בעד – פה אחד
סעיף 1 אושר.

<היו"ר אברהם נגוסה:>
פה אחד, כן. אני מאשר.
<מרב תורג'מן:>
אוקי. סעיף 2 (א) ו-(ב)?
<היו"ר אברהם נגוסה:>
הצבעה
בעד – פה אחד
סעיפים 2(א) ו-(ב) אושרו.

<היו"ר אברהם נגוסה:>
סעיף 2 (א) ו-(ב) אני מאשר.

<מרב תורג'מן:>
בדיוק. וסעיף 3?

<היו"ר אברהם נגוסה:>
הצבעה
בעד – פה אחד
סעיפים 3(א)(1)(2)(3)(4) אושרו.

<היו"ר אברהם נגוסה:>
(א)(1)(א)(2)(א)(3)(א)(4) מאשר.

<מרב תורג'מן:>
ואת סעיף קטן (ב).

<היו"ר אברהם נגוסה:>
הצבעה
בעד – פה אחד
סעיף 3(ב) אושר.

<היו"ר אברהם נגוסה:>
סעיף קטן (ב) גם מאשר.

הצעת החוק התקבלה פה בוועדה והוכנה לקריאה שנייה ושלישית. היא תעלה למליאה.

תודה רבה לכל המשתתפים. סיימנו.

<הישיבה ננעלה בשעה 10:20.>

